text: Voldelig spritbilist fik peberspray
  01 januar 2010 kl. 10.56
  En 38-årig mand fra Kolding måtte passiviseres med peberspray, da han tidligt fredag morgen blev anholdt for spirituskørsel i Gesten ved Vejen.
  En 19-årig studerende havde forinden forsøgt at forhindre den berusede mand i at køre bil. Men han blev voldelig, så politiet blev tilkaldt.
  
  
  Da betjentene ankom nægtede han at opgive sit navn - og hans optrådte meget voldeligt og aggressivt.
  
  
  Episoden skete ved fem-tiden.
  
   
  
  
  Brændte knallert af 
  
  
  Også i Damparken i Toftlund havde politiet kort før midnat problemet med en beruset mand. Han blev anholdt for at have hældt et glas benzin ud over en knallert - og derefter havde antændt benzinen.
  
  
  Manden blev anholdt og anbragt i detentionen, hvor han fik lov at fejre nytåret. Han har tilstået, at det var ham, der brændte knallertten af.
  
  
  Flere optræk til slagsmål
  
  
   
  
  
  Politiet i både Sydøstjylland og Syd- og Sønderjylland betegner nytårsaften som travl, men rolig.
  
  
  I begge politikredse har der væar optræk til større slagsmål, men det hele er gået i sig selv igen, inden politiet ankom.
  